Rustam Shoabdurahmonov. Rustam Mavzurovich Shoabdurahmonov (1962-yil 24-mayda tugʻilgan) — Toshkent shahar hokimi (2001-2005), Oʻzbekiston Milliy Olimpiya qoʻmitasi raisi (2019—2022), Oʻzbekiston Respublikasining Qilichbozlik federatsiyasi raisi (2017-2019). Biografiyasi. 1983-yilda Toshkent xalq xoʻjaligi institutini tamomlagan. 1983-1985 — Armiya safida xizmat. 1985-1985 — Oʻzbekiston Respublikasi Fanlar akademiyasining ishlab chiqarish quvvatlarini oʻrganish boʻyicha Kengashning katta laboranti 1985-1988 — „Uzbekselmash“ birlashmasida katta iqtisodchi, boʻlim mudiri. 1988-1991 — Yunusobod tumani partiya komiteti kotibi oʻrinbosari, ijro etuvchi komitet raisining oʻrinbosari. 1991-1995 — Toshkent shahar Yunusobod tumani hokimining oʻrinbosari. 1995-1996 — Oʻzbekiston Respublikasi Prezidenti huzuridagi Davlat boshqaruvi Akademiyasi talabasi. 1996-1999 — Toshkent shahar hokimining oʻrinbosari, Iqtisodiyot bosh boshqarmasining boshligʻi. 1999-2000 — Oʻzbekiston Respublikasi Prezidentining Davlat maslahatchisi oʻrinbosari. 2000-2000 — Oʻzbekiston Respublikasi Makroiqtisodiyot va statistika vazirining birinchi oʻrinbosari. 2000-2001 — Toshkent shahar hokimining birinchi oʻrinbosari. 2001-2005 — Toshkent shahar hokimi. 2005-2010 — Oliy Majlis Senatning Byudjet va iqtisodiy islohotlar masalalari qoʻmitasi aʼzosi 2005-2011 — Oʻzbekiston Respublikasi iqtisodiyot vazirining oʻrinbosari. 2011-2017 — nafaqada. 2017-2019 — Oʻzbekiston Respublikasining Qilichbozlik federatsiyasi raisi, Oʻzbekiston Respublikasi Vazirlar Mahkamasi qoshidagi Xususiy, ijtimoiy-madaniy va tarixiy ahamiyatga ega obyektlarni qurish, rekonstruktsiya qilish va kapital taʼmirlash boshqarmasi boshligʻi. 2019-2022 — Oʻzbekiston Milliy Olimpiya qoʻmitasi raisi. 2001-yilda Mehnat shuhrati ordeni, 2004-yilda Shuhrat medali bilan taqdirlangan.